13 woke umuntu akazithobe* eemphathimandleni eziphakemeko, ngombana asikho isiphathimandla esikhona ngaphandle kwemvumo kazimu; iimphathimandla ezikhona zijame eendaweni zazo ezilinganiselweko ezizabelwe nguzimu. 2 yeke, nanyana ngubani ophikisa isiphathimandla uphikisana nelungiselelo lakazimu; labo abaphikisana naso bazozilethela isahlulelo. 3 ngombana ababusi bayasatjwa. abasatjwa ngilabo abenza okuhle, kodwana ngilabo abenza okumbi. uyafuna na ukungasisabi isiphathimandla? raga nokwenza okuhle, sizokudumisa; 4 ngombana sisisebenzi sakazimu bona kuzuze wena. kodwana nangabe wenza okumbi, saba, ngombana asikayiphatheli ilize isabula. sisisebenzi sakazimu, umbuyiseli wokuveza ilaka* kiloyo ophila ngokwenza okumbi. 5 nje--ke kunebanga elikatelelako ngani bona nizithobe, ingasi ngebanga lelakelo kwaphela kodwana nangebanga lakanembeza wenu. 6 kungakho nibhadela nemithelo; ngombana ziziinsebenzi zomphakathi zakazimu ezisebenzela wona umnqopho lo. 7 nikelani boke okubafaneleko: ofuna umthelo, umthelo; ofuna imbadelo, imbadelo; ofuna ukusatjwa, ukusatjwa okunjalo; ofuna ukuhlonitjhwa, ukuhlonitjhwa okunjalo. 8 ningakolodi muntu nanyana yini ngaphandle kokuthandana; ngombana nanyana ngubani othanda omunye umuntu uwuzalisile umthetho. 9 ngombana umthetho uthi, “ungafebi,* ungabulali, ungebi, ungabi marhamaru,” bese kuthi nanyana ngimuphi omunye umyalo okhona, uhlanganiswe esitjhwenesi: “kufuze uthande umakhelwanakho njengombana uzithanda wena.” 10 ithando alikwenzi okumbi kumakhelwana womuntu; nje--ke, ithando likuzaliswa komthetho. 11 godu yenzani lokho ngombana niyasazi isikhathesi, ukuthi sekusikhathi sokuthi nivuke ebuthongweni, ngombana nje ukusindiswa kwethu kuseduze khulu kunangesikhathi siba makholwa. 12 ubusuku sebukhambe khulu; imini seyitjhidele. nje--ke asihlubuleni imisebenzi yobumnyama, simbathe iinkhali zokukhanya. 13 asikhambeni ngokuhlelekileko njengemini, ingasi ngemigidi engalawulekiko nokudakwa, ingasi ngokuhlanganyela amabhayi okusisono nokwenza amanyala ungabi neenhloni,* ingasi ngombango nomona. 14 kodwana yembathani ikosi ujesu krestu, begodu ningahleli kusengaphambili ukwanelisa iinkanuko zenyama.